7 ud af 10 nordjyder siger i en ny undersøgelse lavet af fagforbundet HK, at en løntilskudsstilling ikke bar dem tættere på et normalt job bagefter. Det skriver DR Nordjylland. - Det er skræmmende, at så mange har det sådan, siger næstformand i HK, Mette Kindberg og fortsætter: - Mange kommuner har simpelthen ikke økonomien til at tilbyde folk i løntilskud et job bagefter. Så vil man hellere ansætte en ny i samme løntilskudsstilling. Løntilskud er en slags 6- eller 12 måneders virksomhedspraktik for folk på dagpenge eller kontanthjælp. Formålet er at sluse folk tilbage på arbejdsmarkedet. /ritzau/

Opsummering:
Hvis du som arbejdsløs kommer i et job med lønstilskud, så regn ikke med, at det er din indgangsbillet til arbejdsmarkedet.